Abdul Kader Kan (larabci: عبد القادر; ca. An haife shi a shekara ta 1725 - ya mutu a ranar 26 ga watan Afrilun shekara ta 1806), ya kasan ce Kuma malamin addinin musulunci ne a ƙarni na 18 kuma Almaami na farko na Futa Toro, ya fito daga inda ake kira yanzu Senegal. Abdul Kader Kan yana da kimanin shekaru hamsin lokacin da aka rantsar da shi a matsayin Almaami na Futa Toro. Kafin hawa wannan matsayi, Kan ya kasance qadi mai zaman kansa da ke aiki a kusa da Bundu wanda ya yi karatu a Kajoor. Ya fito ne daga jerin malaman Musulunci; kakansa Lamin ya yi aikin hajji a Makka, kuma mahaifinsa Hamady ya yi karatun Alkur’ani a Futa Jallon . Yayi karatu a gaban Moktar Ndumbe Diop, wanda ya kafa makaranta a Coki. Abdul Kader Kan na daya daga cikin ‘yan takarar wanda zai zama magajin Sulayman Bal, wanda ya jagoranci tawayen da nufin rusa ajin masu mulkin Deeñanke. A cewar Ware, nadin nasa ya zo ne bayan kin amincewar da mukamin da wani malami yayi, kuma yardarsa da kansa ya yi jinkiri har aka kashe Sulayman a filin daga.